

LĒMUMS

Ādažos, Ādažu novadā

2024. gada 25. jūlijā **Nr.** **279**

**Par atļauju atdalīt zemes vienību, adreses un nekustamā īpašuma lietošanas mērķa piešķiršanu projektētajai zemes vienībai detālplānojuma “Muižas ielā 2” teritorijā, Ādažos**

Ādažu novada pašvaldības dome izskatīja SIA "CAR" (reģ. Nr. 40103759452, juridiskā adrese: Zušu iela 30, Carnikava, Ādažu nov., Latvija, LV-2163, pasta adrese: Burvju iela 2, Kadaga, Ādažu pag., Ādažu nov., LV-2164, e-pasts: *adrese*) 31.05.2024. iesniegumu (reģistrēts 31.05.2024. ar Nr. ĀNP/1-11-1/24/2971) ar lūgumu atdalīt parceli Nr.17, piešķirt tai adresi un noteikt nekustamā īpašuma lietošanas mērķi atbilstoši detālplānojuma “Muižas ielā 2” risinājumiem.

Izvērtējot ar iesniegumu saistītos apstākļus, tika konstatēts:

1. Zemes vienība ar kadastra apzīmējumu 80440040818 (turpmāk – Zemes vienība) ir nekustamā īpašuma “Ādažu muiža” ar kadastra Nr. 8044 004 0060 sastāvā, kas ierakstīts Ādažu pagasta zemesgrāmatas nodalījumā Nr. 100000084318 un pieder SIA "CAR";
2. Zemes vienība atrodas detālplānojuma nekustamajam īpašumam “Muižas iela 2” (apstiprināts ar Ādažu novada domes 25.09.2018. lēmumu Nr.208 “Par nekustamā īpašuma Muižas ielā 2 detālplānojuma projekta apstiprināšanu”) teritorijā (turpmāk – Detālplānojums);
3. Detālplānojuma sastāvā ir izstrādāts zemes gabalu sadalījuma plāns;
4. Saskaņā ar Detālplānojuma Apbūves noteikumu Vispārīgo noteikumu 1.3.punktā noteikto īstenošanas kārtību zemes vienības Nr. 17 atdalīšanu veic pēc Detālplānojuma apstiprināšanas;
5. Saskaņā ar Detālplānojuma Paskaidrojuma rakstā noteiktajiem adresācijas principiem zemes vienībai Nr. 17 piešķirama uz tās esošās ēkas (būves kadastra apzīmējums 80440040060012) adrese Muižas iela 8;
6. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
7. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
8. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punkts noteic, ka lietošanas mērķi nosaka, ja tiek izveidota jauna zemes vienība vai zemes vienības daļa;
9. Ministru kabineta 29.06.2021. noteikumu Nr.455 „Adresācijas noteikumi” 9.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, Ministru kabineta 29.06.2021. noteikumu Nr.455 „Adresācijas noteikumi” 9.punktu, kā arī ņemot vērā domes Attīstības komitejas 10.07.2024 atzinumu, Ādažu novada pašvaldības dome

**NOLEMJ:**

1. Atļaut atdalīt projektēto zemes vienību Nr. 17 detālplānojuma “Muižas ielā 2” teritorijā, atbilstoši detālplānojumā noteiktajam zemes vienību sadalījuma plānam.
2. Piešķirt zemes vienībai Nr. 17 tādu pašu adresi, kas ir piešķirta uz tās esošai daudzīvokļu mājai ar kadastra apzīmējumu 80440040060012: Muižas iela 8, Ādaži, Ādažu nov., LV-2164.
3. Noteikt nekustamā īpašuma lietošanas mērķi atbilstoši tabulai:

|  |  |  |  |
| --- | --- | --- | --- |
| Veiktā darbība | Numerācija detālplānojumā | Platība\*, ha | Projektētais lietošanas mērķis |
| 1 | 2 | 3 | 5 |
| noteikšana | Nr.17 | 0.3915 | 0701 |

\* vairāk vai mazāk, cik tiks konstatēts pēc instrumentālās uzmērīšanas dabā

0701 - vienstāva un divstāvu daudzdzīvokļu un pagaidu uzturēšanās māju apbūve.

1. Zemes vienībai ar kadastra apzīmējumu 8044 004 0818, no kuras paredzēts atdalīt zemes vienību Nr. 17, adresi nepiešķirt, saglabāt nekustamā īpašuma lietošanas mērķi 0701 (vienstāva un divstāvu daudzdzīvokļu un pagaidu uzturēšanās māju apbūve) 1.5462 ha platībā (vairāk vai mazāk, cik tiks konstatēts pēc instrumentālās uzmērīšanas dabā).
2. Pašvaldības Centrālās pārvaldes Nekustamā īpašuma nodaļai ar lēmumu noteikto nekustamā īpašuma lietošanas mērķi un ar to saistīto informāciju tiešsaistes datu pārraides režīmā iesniegt reģistrēšanai Nekustamā īpašuma valsts kadastra informācijas sistēmā.
3. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekam uz e-pasta adresi.
4. Lēmuma izpildes kontroli veikt pašvaldības izpilddirektora vietniecei.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Detālplānojuma plānoto zemes vienību shēma uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU